open-index/open-wikipedia-markdown huggingface dataset:
نامہ حیات

**نامہ حیات**  ایک شخص کی زندگی کے نمایاں پہلو جس سیاق و سباق میں مطلوب ہیں، ان کی مکمل تفصیلات فراہم کرتا ہے۔ یہ سیاق و سباق مختلف صورت حال میں الگ ہو سکتے ہیں۔ مثلًا ایک شخص ان صورتوں میں اپنے نامہ حیات کو تیار کر سکتا ہے:
:(1) اعلٰی تعلیم کے حصول کے لیے
:(2) ملازمت کے لیے
:(3) اپنی خدمات والے ادارے میں عہدے کی ترقی کے لیے
:(4) شادی بیاہ کے لیے

ان میں اول الذکر صورت حال ایک شخص اپنی سابقہ تعلیمی اسناد، تجربے یا تربیت اور نیز اس کی بنیاد پر کیسے وہ کسی ڈگری یا مخصوص تعلیم کے لیے موزوں ہے، اس کا بیان ہوتا ہے۔

ملازمت کے لیے تیار کردہ نامہ حیات میں اولًا وہ عہدہ لکھا جاتا ہے جس کے لیے یہ تیار کیا گیا ہے۔ اس بات کی کوشش کی جاتی ہے کہ تعلیمی اسناد، سابقہ اور موجودہ ملازمت کی تفصیلات اس طرح سے بیان کیے جائیں کہ امید وار ادارے کے لیے اصح ثابت ہو۔ اس طرح کے نامہ حیات میں ایک بات اور بھی دیکھی جاتی ہے کہ ایک ہی شخص جب ایک زیادہ عہدوں یا اداروں میں درخواست دیتا ہے تو نفصیلات کی ترتیب اور شامل ذیلی تفصیلات میں فرق ہوتا ہے۔ 

ترقی عہدہ کے لیے تیار کردہ نامہ حیات اسی ادارے میں سونپا جاتا ہے جہاں کوئی شخص کام کر رہا ہوتا ہے۔ اس میں عمومی تفصیلات کے ساتھ ساتھ ایک شخص کی جملہ ذمے داریاں اور اپنے کام کی سرگرمیوں میں کامیابیاں درج ہوتی ہیں۔ یہ بھی بتایا جاتا ہے کہ کس طرح سے یہ شخص اور اعلٰی عہدے کے لیے موزوں ہے۔ 

شادی بیاہ کے لیے نامہ حیات کی نوعیت ان سب سے الگ ہوتی ہے۔ یہ دستاویز بہت مختصر ہوتا ہے۔ تعلیمی اسناد، رشتے داروں کے نام، شخصی تفصیلات اور موجودہ ملازمت اور آمدنی کے ذرائع اس میں درج ہوتے ہیں۔

## ایک مختصر نامہ حیات
: ڈاکٹر فالون کا نامہ حیات اس طرح سے ہے:
:: 1817ء کلکتہ میں پیدا ہوئے۔
:: 1837ء بنگال کے محکمۂ تعلیم میں ملازم ہوئے۔
:: 1848ء ’طبقات شعرائے ہند‘ شائع کی۔
:: 1858ء Law & Commercial Dictionary شائع کی۔
:: 1864ء انسپکٹر آف اسکولز ، جرمنی سے ڈاکٹریٹ ۔
:: 1875ء محکمہء تعلیم سے ریٹائرمنٹ، دہلی میں سکونت۔
:: 1877ء ’ہندوستانی محاورے اور کہاوتیں‘ مرتّب کی۔
:: 1879ء ’ہندوستانی۔ انگریزی ڈ کشنری‘ شائع ہوئی۔
:: 1880ء آبائی وطن انگلستان کو روانگی۔
:: 1880ء (3 اکتوبر) انگلستان میں وفات پائی۔ 

یہ نامہ حیات اگر چیکہ مختصر ہے، تاہم دیگر کئی نامہ جات حیات کافی تفصیلی ہوتے ہیں اور ان کے پس پردہ کئی اور محرکات ہوتے ہیں، جیسے کہ ملازمت کا حصول یا اپنی زندگی کی جملہ کار کردگی اور تجربے کو ظاہر کرنا وغیرہ۔ ایک ہی شخص اپنی تفصیلات ایک سے زائد طریقے سے بیان کر سکتے ہے۔ اس کے لیے کچھ تجربے اور کچھ تفصیلات صرف ضرورت کے پیش نظر دی جاتی ہیں اور ان میں رد و بدل بھی کیا جاتا ہے۔

## مزید دیکھیے
* ملازمت

## حوالہ جات

زمرہ:اطلاقی نفسیات
زمرہ:تنظیمی نفسیات
زمرہ:ویکی ڈیٹا سے مختلف مختصر وضاحت
داغ

تصغیر|چائے کے داغ

**داغ**  کسی رنگ کا مدھم پڑ جانا ہے، جو اس قدر اپنی سطح سے واضح ہوتا ہے کہ اس کی وجہ سے ایک نقص ظاہر ہوتا ہے۔ یہ عمومًا کیماوی یا دو موادوں کے ایک دوسرے کے ربط میں آنے سے ہوتا ہے۔ داغ داری کو حیاتی کیمیاوی تحقیق کے لیے استعمال کیا جاتا ہے، اس کا استعمال دھات کے بد رنگ یا زنگ آلود ہونے اور فن کاری سے بھی ہے (مثلًا لکڑی کی داغ داری، کانچ کی داغ داری، جو عام صورتوں نقص ہوتے ہوئے بھی کئی بار فن کاری کے نمونوں کو تیار کرنے کے لیے استعمال کیے جاتے ہیں)۔

## اقسام
جیسا کہ افتتاحی پیرا کے اخیر میں بیان کیا گیا ہے، داغ داری کی ایک قسم دانستہ ہوتی ہے۔ یہ قسم فن کارانہ نمونے کے تیار کرنے کے لیے استعمال کی جاتی ہے۔ دوسری قسم اشاریاتی داغوں کی ہے۔ اس میں فوڈ کلرنگ یا پکوان میں استعمال ہونے والے رنگ یا کوئی ایسا مادہ جو بیکٹیریا کو خرد بین میں نمایاں کر دے، شامل ہیں۔ تیسری قسم قدرتی داغوں کی ہے، مثلًا لوہے کا زنگ آلود ہونا اسی زمرے سے تعلق رکھتا ہے۔ چوتھی قسم حادثاتی داغ کی ہے، جیسے کہ کپڑوں پر چٹنی یا سالن کے گرنے سے ہونے والے داغ ہیں۔

## داغ دور کرنے کے طریقے
O فالسے، اسٹرابیری یا کسی بھی قسم کی ’’بیریز‘‘ کے داغ دور کرنے کے لیے داغ کی جگہ کو کسی ٹب یا بالٹی کے اوپر اچھی طرح فکس کر لیں۔ پھر ایک کیتلی میں ابلتا ہوا پانی ایک فٹ کی بلندی سے گرائیں۔ داغ حیرت انگیز طور پر غائب ہوجائیں گے۔

O بال پوائنٹ کے داغ کپڑے پر لگ جائیں تو آسانی سے نہیں نکلتے۔ اس کے لیے نیل پالش ریموور کا استعمال کریں۔ روئی کے پھاہے پر ریموور لگا کر داغ پر رگڑیں داغ صاف ہوجائے گا۔ پھر اسے ڈٹرجنٹ سے مل مل کر پانی سے دھو لیں۔ ڈیٹول کو بھی اگر روئی پر لگا کر داغ والی جگہ رگڑا جائے تو داغ صاف ہوجاتے ہیں۔

O کافی کے داغ ہوں یا چاکلیٹ کے، انھیں دور کرنے کے لیے بوریکس پاؤڈر یا بوریکس کا محلول کو اسفنج میں لگا کر داغ پر جگہ پر رگڑیں پھر گرم پانی و صابن کے جھاگ سے دھولیں۔ داغ اگر پرانا ہو تو اس کے لیے پہلے گلیسرین لگائیں اور اسے صابن یا بورک پاؤڈر سے رگڑیں اور صاف پانی سے دھو لیں۔

O اکثر بچے پارک میں کھیلتے ہوئے کپڑوں پر گھاس کے داغ لگا لیتے ہیں۔ اس کی صفائی کے لیے پورے کپڑے دھونے سے قبل کسی بھی اچھے ڈٹرجنٹ کو اسپرے بوتل میں بھر کر داغ پر چھڑکیں اور اچھی طرح ملیں۔ پھر مشین یا بالٹی میں ڈال کر دھولیں۔

O گریس کے داغ دور کرنے کے لیے روئی پر میتھیلیٹڈ اسپرٹ لگا کر داغ والی جگہ پر رگڑیں پھر بلاٹنگ یا بلوٹنگ پیپر رکھ کر اوپر سے گرم استری کریں۔ بلاٹنگ پیپر ساری چکنائی اپنے اندر جذب کرلے گا پھر صابن والے گرم پانی سے کپڑے دھو لیں۔ سالن اور چکنائی کے داغ دور کرنے کے لیے اگر ٹیلکم پاؤڈر ڈال کر رگڑیں تو بھی داغ صاف ہوجائیں گے۔

## مزید دیکھیے
* دھلائی

## حوالہ جات

زمرہ:دھلائی
زمرہ:فنکاری طرازات
اسلام میں چوری

**اسلام میں چوری** کی سخت ممانعت وارد ہوئی ہے۔ عربی زبان میں چور کے لیے سارق کا لفظ وارد ہوا ہے اور ایسے شخص کے لیے کافی وعید آئی ہے۔ آخرت میں سخت عذاب کے علاوہ دنیا میں بھی کافی سخت سزا سنائی گئی ہے۔

چوری کے متعلق شرعی مسائل یہ ہیں:
:چوری کے ثبوت کے دو طریقے ہیں
:: (ا) چور خود اقرار کر لے اگرچہ ایک بار ہی ہو۔
:: (ب) دو مرد گواہی دیں، اگر ایک مرد اور دو عورتوں نے گواہی دی تو ہاتھ نہیں کاٹا جائے گا۔#…قاضی گواہوں سے چند باتوں کا سوال کرے ،کس طرح چوری کی اور کہاں کی اور کتنے کی کی اور کس کی چیز چرائی؟ جب گواہ ان امور کا جواب دیں اور ہاتھ کاٹنے کی تمام شرائط پائی جائیں توہاتھ کاٹنے کا حکم ہے۔

## چوری کرنے پروعید

چوری گناہِ کبیرہ ہے اور چور کے لیے شریعت میں سخت وعیدیں ہیں، چنانچہ
:ابو ہریرہ سے روایت ہے، رسول اللہ ﷺ نے ارشاد فرمایا : ’’چور چوری کرتے وقت مؤمن نہیں رہتا۔
:انہی سے روایت ہے، رسول اللہ ﷺ نے ارشاد فرمایا :’’اگر اس نے ایسا کیا (یعنی چوری کی) تو بے شک اس نے اسلام کا پٹہ اپنی گردن سے اُتار دیا پھر اگر اس نے تو بہ کی تو اللہ عَزَّوَجَلَّ اس کی تو بہ قبول فرما لے گا۔

## اسلامی سزا اور اس کا جواز
اسلامی سزاؤں کا مقصد ظلم وجور سے روک کر صحیح راہ پر ڈال دینا اور ایسی سزا دینا جس سے نفسیاتی طور پر دوسرے انسان متاثر ہوں اور ان کو اس طرح کے بُرے کاموں کی جرات و ہمت نہ ہونے پائے۔ یہ بھی یاد رہے کہ ہر جرم میں قطع اعضاء سے یہ منشا پورا نہیں ہو سکتا ہے۔ اب رہا یہ سوال کہ آخر چور کا ہاتھ کیوں کاٹا جاتا ہے؟ اس کی وجہ یہ ہے کہ چور چھپ چھپا کر چوری کرتا ہے اور پھر بھاگتا ہے، گویا اس کی آرزو یہ رہتی ہے کہ دوسروں کا مال بھی لے کر بھاگے اور کسی پر اس کا راز ظاہر بھی ہونے نہ پائے۔ خدا جل شانہ نے اس وجہ سے اس کی سزا ایسی تجویز فرمائی کہ اس کے چھپانے کے جذبات کا رد عمل سامنے آئے اور ساری دنیا کو معلوم ہو جائے کہ یہ شخص چور تھا۔ دوسرے بھاگنے میں اس کو پوری قوت نہ ہو۔ اسی وجہ سے دوسری مرتبہ چوری پر پاؤں کاٹنے کا حکم ہے تاکہ بھاگ نہ سکے۔ لیکن چونکہ اسے بیکار محض بنانا نہیں ہے، اس لیے ہاتھ اور پیر مخالف سمت سے کاٹا جاتا ہے، پھر ہاتھ بغل سے نہیں کاٹا جاتا بلکہ صرف کلائی کاٹی جاتی ہے اور پاؤں رانوں سے نہیں کاٹا جاتا، بلکہ صرف ٹخنے سے، تیسری مرتبہ چوری پر جیل میں ڈال دیا جاتا ہے، اس کا کوئی اور عضو نہیں کاٹا جاتا۔ یہ ساری سزاؤں کا دینا صرف اسلامی عدالت کر سکتی ہے، عامۃ المسلمین اس میں مجاز نہیں رکھتا۔

## مزید دیکھیے
* چوری
* جیب تراشی

## حوالہ جات

زمرہ:اسلامی سیاست
سید مٹھا

سید مٹھا لاہوری ولی کامل
## ابتدائی حالات
آپ کے آباو اجداد خوازم کے رہنے والے تھے۔ آپ کے والد کا اسم گرامی سید جمال الدینؒ تھا جب چیگیز خان کے تاتاری مغلوں نے خوازم میں قتل و غارت کی لاکھوں مسلمانوں کو موت کے گھاٹ اتارا شہروں کے شہر تباہ و برباد ہو گئے تو سید جمال الدینؒ وہاں سے نکل کر شہزادہ جلال الدین خوارزمی کے پاس غزنی آئے اور وہاں چند دن قیام کیا جب چیگیز خان نے غزنی کو بھی فتح کر لیا اور شہزادہ جلال الدین وہاں سے بھاگ کر ہندوستان کی طرف آیا تو سید جمال الدینؒ بھی ہندوستان کی طرف آگئے اور لاہور میں سکونت اختیار کرلی اس وقت جمال الدینؒ کا بیٹا سید مٹھاؒ بھی ساتھ آیا۔
آپ کا اصل نام سید ابی غفار حیسنیؒ تھا لیکن سید مٹھا کے نام سے مشہور ہوئے لیکن تاریخ لاہور میں کنہیا لال نے آپ کا نام معین الدین لکھا ہے۔ آپ کی پیدائش خوازم میں ہوئی اور اپنے والد کے ہمراہ لاہور آکر آباد ہوئے۔
## تعلیم و تربیت
آپ کے والد ماجد ایک نیک اور صالح انسان تھے چونکہ وہ بہت پرہیزگار اور متقی تھے۔ اس لیے اُنھوں نے ابتدا ہی سے اپنے لڑکے کی تربیت نہایت صالح خطوط پر کی۔ آپ کی زیادہ تربیت لاہور میں ہوئی۔ آپ نے ابتدائی تعلیم خوازم میں حاصل کی۔ لیکن بعد ازاں لاہور میں دینی علوم کی تکمیل کی۔ اور علم و فضل میں کمال حاصل کیا۔
## جانشینی
آپ کے والد سید جمال الدینؒ نہایت ہی زاہد اور خدا پرست مسلمان تھے لہذا لاہور شہر کے بے شمار لوگ آپ کی شرافت اور پرہیزگاری سے متاثر ہوکر آپ کے متعقد ہو گئے تو جب وہ فوت ہو گئے تو ان کی وفات کے بعد سید ابی غفار المعروف سید مٹھا رحمۃ اللہ علیہ ان کے جانشین ہوئے، چونکہ نہایت خوش خلق اور شریں زبان تھے اس لیے سید مٹھا کے نام سے مشہور ہو گئے "مٹھا" شیریں کو کہتے ہیں' بلکہ ان کے محلہ کا بھی یہی نام مشہور ہو گیا۔

## شجرہ نسب
ان کا شجرہ نسب باقوالِ صحیح یہ دریافت ہوا کہ سید ابی غفار المعروف سید مٹھا بن سید جمال الدین بن سید محمد بن سید کریم الدین بن سید نور الدین بن سید آدم بن سید علی جعفر بن سید محمد بن سید یوسف بن سید محمود بن سید احمد بن سید عبد اللہ اشقری بن جعفر بن سید محمد الجواد بن امام علی رضا بن امام موسیٰ کاظم بن امام جعفر صادق بن امام محمد باقر بن امام زین العابدین بن امام حسین بن علی المرتضی رضی اللہ تعالی عنہم ۔
## خدمت خلق
آپ جب علم و فضل اور زہد و ریاضت میں اپنے والد گرامی سے بڑھ گئے تو لاہور کی بے شمار خلقت آپ کے پاس دعا کے لیے آتی آپ اللہ کے برگزیدہ انسان تھے آپ کی دعا سے لوگوں کی مشکلات حل ہو جاتیں لہذا آپ نے اپنے بلند پایہ اخلاق سے ہر خاص و عام کی خدمت کی اور اپنے پاس آنے والوں کو نیکی کا درس دیا لوگ آپ کے اخلاق حسنہ سے بہت متاثر ہوتے اور آپ کے گرویدہ ہو جاتے۔ آپ اخلاق حسنہ میں سنت نبوی کا ایک نمونہ تھے۔ لہذا آپ کے وصال تک بے شمار لوگ آپ کے حلقہ ارادت میں آگئے ۔
## وصال و مزار مبارک
آپ کا وصال 661ھ بمطابق 1263ء میں خاندانِ غلاماں کے دور میں سلطان ناصر الدین محمود شاہ اول کے دور میں ہوا مزار مبارک لاہور شہر میں لوہاری دروازہ کے اندر سید مٹھا بازار میں سرِراہ واقع ہے آپ کا مزار اندرون لاہور قدیم آبادی میں بہت مشہور ہے
## حوالہ جات
 (کَشفُ المُشتَاقِین)
شرمندگی

**شرمندگی** یا **شرمساری**  ایک جذباتی کیفیت ہے جو معمولی سے لے کر حد سے زیادہ بے چینی سے منسوب ہو سکتی ہے۔ اس کا احساس اس وقت ہوتا ہے جب کوئی بھی شخص سماجی طور پر ناقابل قبول یا ناپسندیدہ اعمال کا ارتکاب کرے جن کا دوسرے لوگ مشاہدہ کریں یا ان پر وہ آشکارا ہو۔

شرمندگی کے احساس کے پس پردہ عمومًا یہ نقطہ نظر بھی کار فرما ہو سکتا ہے کہ عزت، وقار یا اسی طرح سے کچھ اعلٰی معیار کے اقدار کا نقصان ہو سکتا ہے، مگر شرمندگی کی سطح اور اس کی قسم صورت حال پر منحصر ہو سکتی ہے۔ شرمندگی شرم کے احساس کے مشابہ ہے، مگر اس میں یہ بات بھی شامل ہے کہ شرم کی صورت میں ایک تجربہ اس عمل پر ہو سکتا ہے جسے صرف کوئی مخصوص شخص جانتا ہے۔ ایک اور بات یہ بھی ہے کہ شرمندگی عام طور سے اسی عمل سے منسوب ہوتی ہے جو محض سماجی طور پر ناقابل قبول ہو، جو ضروری نہیں کہ اخلاقی طور پر غلط ہو۔

## سماج کا رویہ
طبی ماہرین کا کہنا ہے کہ خود پرست افراد میں خطر ناک رویے ظاہر ہو سکتے ہیں، اپنے بارے میں غیر حقیقی بالادستی کا نظریہ پیدا ہو سکتا ہے اور حد سے زیادہ اعتماد کے ساتھ دیگر کے لیے بہت کم ہمدردی ہوتی ہے جبکہ شرمندگی کا احساس نہیں ہوتا۔ تاہم یہ صورت حال عام لوگوں میں بھی دیکھی جاتی ہے۔ خود پرستوں میں سیاست دان ہو سکتے ہیں جو یا انتخابات ہارنے یا اقتدار کھو جانے، اسکام اور اسکینڈل میں پھنسنے ہی سے شرمندہ ہو سکتے ہیں۔ عام انسانوں میں شرمندگی کی صورتیں اپنی کسی ارادی اور غیر ارادی حرکت، دونوں کی وجہ سے ہو سکتی ہے۔ ایک طالب علم مسلسل امتحان میں ناکام ہونے کی وجہ سے پریشان اور شرمندہ ہو سکتا ہے۔ ایک فرد شادی کے نہ ہونے بھی شرمندہ ہو سکتا ہے، جس میں ممکن ہے کہ اس کی خستہ مالی حالت یا ملازمت کا نہ ہونا مانع ہو۔ اس کے علاوہ کئی بار لوگ کسی اولاد کی نہ پوری ہونے والی آرزو کی وجہ سے بھی شرمندہ ہو سکتے ہیں، جس کے لیے یا تو زوجین میں سے دونوں یا کوئی ایک کی جسمانی کیفیت ذمے دار ہو سکتی ہے یا پھر زوجین کو جنسی تعلیم اور خانہ آبادی کے بنیادی امور کی سمجھ کی بھی ضرورت ہو سکتی ہے۔ سماج میں شرمندگی کئی بار مہلک ثابت ہوتی ہے۔ کئی لوگ لاولدیت کے مسلسل طعنوں یا شادی کے نہ ہونے کی وجہ سے خود کشی کر چکے ہیں۔ یہ صورت حال دونوں بھارت اور پاکستان میں دیکھی گئی ہے۔

جدید دور میں ایڈز کا مرض ایک سنگین صورت حال پیدا کر چکا ہے۔ لوگ ایچ آئی وی مرض سے متاثر تو ہوتے ہیں مگر علاج سے ڈرتے ہیں، جس کی وجہ ان کا سماج میں شرمندگی سے ڈرنا ہے۔

## مزید دیکھیے
* سماجی اقدار
* اخلاقیات
* جذبہ

## حوالہ جات

زمرہ:جذبات
زمرہ:کامنز زمرہ جس کا ربط ویکی ڈیٹا پر ہے
زمرہ:دادا گیری
احساس برتری

**احساس برتری**  کی وجہ یہ ہو سکتی ہے کہ یہ ایک دفاعی تکنیک جس سے کہ احساس کم تری سے اوپر اٹھا جا سکے یا مسلسل ایسے تغلب آمیز جذبات کا اظہار جائے جس میں ایک شخص دوسرے لوگوں سے برتر لگے۔ اس اصطلاح کو ایلفریڈ ایڈلر نے انفرادی نفسیات کے جزء کے طور 1900ء کے اوائل میں وضع کیا تھا۔ مگر تب سے اب تک اس کی تعبیرات میں فرق دیکھا گیا ہے۔

## خصوصیات
احساس برتری یا غرور و تکبر، انانیت، خود ستائی اور ایسی کئی صفات کا مرکب ہے جو کسی شخص کو اس کے دل و دماغ دنیا و ما فیہا سے بلندی اور بر تری کا احساس ڈال دیں۔ ایسا شخص لازمًا کم ملنسار ہوگا اور اگر وہ ملتا بھی ہو گا تو وہ چنندہ اور خود اپنے ہم پلہ اور ہم شانہ سمجھے جانے والوں کے ساتھ اٹھے گا اور بیٹھے گا۔ وہ دوسرے لوگوں کے ساتھ نہ تو اٹھے گا اور نہ بیٹھے گا۔ عام معاملات میں وہ بالکل ہی جدا گانہ رویہ اختیار کرے گا۔ احساس برتری کا علاج اس اعتبار سے آسان ہے کہ ایک شخص کا احساس اور ملنساری کی کوشش اس پرمعاون ہو سکتی ہے۔اس طرح سے احساس برتری کا علاج تو اس میں مبتلا شخص اگر خود چاہے تو کر سکتا ہے لیکن احساس کمتری کے شکار افراد کا علاج اس کے دوست اور رشتے دار بھی کر سکتے ہیں۔ اگر کسی کے نزدیک کوئی ایسا دوست یا رشتے دار ہے جو اس احساس کا شکار ہے تو اسے حوصلہ دلانا چاہیے اور اس میں جینے کی امنگ پیدا کرنا چاہیے۔ ہم دردوں کی یہ نیکی کبھی ضائع نہیں جائے گی اور ایک انسان کی زندگی سنور جائے گی۔ اس بات کا خیال رہے کہ یہ علاج نہایت محبت اور شفقت سے ہونا چاہیے، طعن و تشنیع کے انداز سے ہمیشہ اجتناب کرنا چاہیے۔

## مزید دیکھیے
* احساس کمتری

## حوالہ جات

زمرہ:پیچیدگی (نفسیات)
زمرہ:فرائڈ
زمرہ:نرگسیت
زمرہ:نفسیاتی تجزیہ
زمرہ:ویکی ڈیٹا سے مختلف مختصر وضاحت
زمرہ:نفسیاتی تصورات
زمرہ:خود
احمد بن علی نجاشی

**ابو العباس احمد بن علی** المعروف **نجاشی**، پانچویں صدی ہجری کے اوائل میں علم اسمائے رجال کے ایک بہت بڑے اور جیّد شیعہ عالم ہو گذرے ہیں۔ وہ سُن 372 ہجری کو بغداد میں پیدا ہوئے اور سُن 450 ہجری کو 90 سال کی عمر میں مطر( سامراء میں نہر فرات کے قریب ایک گاؤں) میں وفات پائی۔

## زندگی
ابوالعباس (یا ابو الحسن) احمد بن علی بن عباس بن محمد بن عبدالله بن ابراهیم بن محمد بن عبدالله اسدی المعروف نجاشی چوتھی صدی ہجری کے اواخر اور پانچویں صدی ہجری کے ابتدائی دور کے مذہب امامیہ کے جیّد عالم اور علم اسماء الرجال کے انتہائی ماہر اور اپنے دور کے نامور شیعہ علما میں سے تھے۔
## اساتذہ
احمد بن علی نجاشی اپنے ہمعصردنیائے اسلام کے جیّد و نابغہ روزگار علما مثلاً شیخ طوسی، سید رضی، سید مرتضی اور سلار بن عبد العزیز کے ہمراہ چوتھی صدی ہجری کے عظیم شیعہ عالم اور متکلم مُحمّد بن مُحمّد بن نُعمان المعروف شیخ مفید کی شاگردی میں رہے اور ان سے بہت سے شیعہ علما کی کتب تشریح و بسط کے ساتھ پڑھیں۔ 

## شہرت و مہارت
نجاشی نے اگرچہ مختلف مدارس سے دینی و فقہی تعلیم حاصل کی لیکن ان کی شہرت اسمائے علم الرجال اور روایان پر تعدیل و جرح میں مہارت کی وجہ سے ہے۔
## وفات
شیعیان بغداد کی سرکوبی کے بعد احمد بن علی نجاشی جمادی‌الاول 450 هـجری میں مطر ( سامراء میں نہر فرات کے قریب ایک گاؤں) منتقل ہو گئے تھے اور وہیں پر وفات پائی۔ 
## تصانیف
**فهرست اسماء مصنفی الشیعه** معروف به رجال نجاشی (ان کی کتب میں سے یہی ایک دستیاب ہے۔)

**الجمعه و ما ورد فیه من الاعمال**

**الکوفه و مافیه من الاثار و الفضائل**

**انساب بنی نصر بن معین و ایامهم و اشعارهم**

**مختصر الانواء (الانوار) و مواضع النجوم اللتی سمعتها العرب**

**اخبار الوکلاء الاربعه** (صرف سبحانی نے اس کتاب کا ذکر کیا ہے۔)،

**اخبار بنی سنسن** (دربارهٔ خاندان زرازه بن اعین)

[شاید] **کتابی در تفسیر**

## حوالہ جات

زمرہ:رجال شناس
زمرہ:گیارہویں صدی کے اسلامی مسلم علما
زمرہ:گیارہویں صدی کے مصنفین
زمرہ:بغداد کی شخصیات
زمرہ:بغداد کے مصنفین
زمرہ:980ء کی دہائی کی پیدائشیں
دوآب

**دوآب** جنوبی ایشیا ایک اصطلاح ہے جو ‘‘زبان‘‘ یا زمین کے ایسے ٹکڑے کے لیے استعمال کی جاتی ہے جو دو دریاؤں کے درمیان میں واقع ہو۔ بھارت میں یہ اصطلاح زمین کے اس خطے کے لیے مستعل ہے جو دریائے گنگا اور دریائے جمنا کے درمیان میں ہے۔ پاکستان کے صوبہ پنجاب میں پانچ دوآب موجود ہیں.

## دوآب
بائیں|290px|تصغیر|دوآب، متحدہ ریاست، نقشہ 1908ء
دوآب کا علاقہ دریائے گنگا اور دریائے جمنا کے درمیان میں کی جگہ کو کہا جاتا ہے۔ یہ سلسلہ کوہ شیوالک سے شروع ہر آلہ آباد پر ختم ہوتا ہے، جہاں گنگا اور جمنا ایک دوسرے میں ضم ہو جاتے ہیں۔ گنگا و جمنا کے دوآب کا کل رقبہ تقریباً 23,360 مربع میل (60,500) مربع کلومیٹر ہے۔ دوآب کی کل لمبائی تقریباً 500 میل (805 کلومیٹر) اور اس کی چوڑائی تقریباً 60 میل (97 کلومیٹر) ہے۔

برطانوی راج نے دوآب کو تین حصوں میں تقسیم کر دیا تھا؛ اوپری دوآب (میرٹھ)، درمیانی دوآب (آگرہ) اور نچلا دوآب (آلہ آباد)۔
فی زمانہ دوآب میں مندرجہ ذیل علاقے شامل میں:

### اوپری دوآب
• اتراکھنڈ
ضلع دہرہ دون اور ضلع ہردوار

• اتر پردیش
ضلع سہارنپور، ضلع شاملی، ضلع مظفرنگر، ضلع باغپت، ضلع میرٹھ، ضلع غازی آباد، بھارت، ضلع ہاپڑ، ضلع گوتم بدھ نگر اور ضلع بلندشہر

•دہلی
### درمیانی دوآب
ضلع ایٹہ، ضلع کانسی رام نگر، ضلع علی گڑھ، ضلع آگرہ، ضلع ہاتھ رس، ضلع فیروز آباد، ضلع فرخ آباد، قنوج ضلع، ضلع مین پوری، ضلع اٹاوہ، ضلع اوریا اور ضلع متھرا
خطہ برج کا جمنا کا علاقہ

### نچلی دوآب
ضلع کانپور، ضلع فتح پور، ضلع کوشامبی اور ضلع الہ آباد۔

## پنجاب کے دوآب
تصغیر|200px|1947ء کا پنجاب کا ایک نقشہ جس میں سارے دوآب کو دکھایا گیا ہے''۔
پاکستان اور بھارت کے پنجاب کے علاقہ میں موجود تمام دوآب کے مخصوص نام ہیں۔ ان کے نام مغلیہ سلطنت کے بادشاہ جلال الدین محمد اکبر کے وزیر راجا ٹوڈرمل نے رکھے تھے۔ سندھ ساگر دوآب کے علاوہ دیگر دوآبوں کے نام دونوں دریاؤں کے پہلے حروف سے بنائے گئے ہیں (بلحاظ اردو حروف تہجی):

### سندھ ساگر دوآب
سندھ ساگر دوآب دریائے سندھ اور دریائے جہلم کے درمیان میں کا علاقہ ہے۔

### جیچ یا چج دوآب
جیچ دوآب یا چج دوآب دریائےجہلم اور دریائے چناب کے درمیان میں کا علاقہ ہے۔ اسے ماجھا بھی کہتے ہیں۔

### رچنا دوآب
رچنا دوآب دریائے جناب اور دریائے راوی کے درمیان میں کا علاقہ ہے۔ یہ ماجھا کے بیشتر حصہ پر محیط ہے۔)

### باری دوآب
باری دوآب دریائے راوی اور دریائے بیاس کا دوآب ہے۔ یہ بھی ماجھا کے کچھ خطوں پر محیط ہے۔

### بیست دوآب
یہ دوآبہ دریائے بیاس اور دریائے ستلج کے درمیانی خطے پر مشتمل ہے۔

## مزید دیکھیے
* بھارت
* بھارت کے شہروں کی فہرست

## حوالہ جات

زمرہ:اتر پردیش کا جغرافیہ
زمرہ:جغرافیہ مدھیہ پردیش
زمرہ:جغرافیہ راجستھان
زمرہ:جغرافیہ ہریانہ
زمرہ:جغرافیہ پنجاب (بھارت)
زمرہ:پنجاب قبل از تقسیم
زمرہ:بھارت کے خطے
زمرہ:ہندی الفاظ اور جملے
زمرہ:قدرتی علاقہ جات
زمرہ:راجستھان کے خطے
زمرہ:پنجاب (بھارت) کے خطے
زمرہ:ہریانہ کے خطے
زمرہ:مدھیہ پردیش کے خطے
زمرہ:اتر پردیش کے خطے
زمرہ:جغرافیہ پنجاب، پاکستان
زمرہ:فارسی الفاظ اور جملے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:تغیرات ارض
زمرہ:جغرافیہ پاکستان
زمرہ:بھارت کے تغیرات ارض
زمرہ:ایشیا کے تغیرات ارض
جوتوں کی ڈوریاں

تصغیر|مردوں کے اونچے ڈوریوں والے جوتے
**جوتوں کی ڈوریاں** یا شو **لیس**  ایک عام طور سے جوتوں اور کچھ دیگر مخصوص قسم پاؤں کے پہناووں میں استعمال کی جاتی ہیں۔ ان ڈوریوں میں عمومًا دو سخت سِرے دونوں کونوں میں ہوتے ہیں اور ایک دھاگا ہوتا ہے۔ ہر جوتے کی ایک الگ ڈوری ہوتی ہے۔ ڈوریوں کے استعمال سے پہلے یہ ضروری ہوتا ہے سب سے پہلے یہ ڈوریاں جوتوں میں ڈالی جائیں۔ اس کے لیے ہر دوتے میں موجود کئی سوراخوں سے دوریاں پھیلائی جاتی ہیں۔ عام طور سے
کسی بھی ایک جوتے دونوں جانب ڈوری کے دونوں سے کھلے پڑے ہوتے ہیں۔ ان ڈوریوں میں ایک مخصوص طرز کی گرہ ڈالتے ہوئے ڈوریوں کو باندھا جاتا ہے۔ متوازن چہل قدمی، عام چلنے پھرنے اور دوڑنے کے لیے یہ بے حد ضروری ہے ڈوریوں کو کس کر باندھا جانا چاہیے، اس طرح سے کہ تیز قدموں کی حرکت سے بھی جوتے کی ڈوریاں کھل نہ پائیں۔ ڈھیلے انداز میں جوتوں کی ڈوریاں باندھنے سے یہ اندیشہ رہتا ہے کہ یہ ڈوریاں تیز رفتار حرکت سے کھل سکتی ہیں، جوتا ہوا میں اڑ جا سکتا ہے اور یہ بھی ممکن ہے کہ جوتا پہننے والا شخص اپنا توازن کھو کر گر جائے۔ جوتوں کی ڈوریاں باندھنے کا کام کچھ لوگ کھڑے کھڑے ہی کر لیتے ہیں۔ مگر زیادہ تر لوگ زمین پر یا کرسی پر بیٹھ کر ہی ڈوریاں باندھتے ہیں۔ بڑی عمر کے لوگ خود سے ڈوریاں نہیں باندھ سکنے کی وجہ سے دوسرے لوگوں کا سہارا لیتے ہیں۔ جدید دور میں ایسے جوتے بھی وجود میں آ چکے ہیں جن میں ڈوریوں کی کوئی ضرورت ہی نہیں ہوتی۔ لوگ صرف موزے پہنتے ہیں یا ان کے بغیر بھی صرف پاؤں ڈالتے ہیں اور جوتا پہن سکتے ہیں۔ کچھ جوتوں میں ڈوریوں کی بجائے پلاسٹک یا چمڑے کے بنے ویلکرو ہوتے ہیں جو بند کرتے وقت چپک جاتے ہیں اور پھر ہاتھ کی معمولی جنبش سے جوتے کو کھولا جا سکتا ہے۔

## جوتوں کی ڈوریاں بندھوانے میں کبریائی
دنیا کے کئی حصوں میں بر سر آوردہ شخصیات دوسرے لوگوں سے شرف اور اعزاز کی وجہ سے اپنے جوتے بندھواتے رہے ہیں۔ یہ سلسلہ کئی تاریخی شخصیات کے ساتھ دیکھا جا چکا ہے۔ جدید دور میں کچھ سیاست دان یہ کام فوجیوں سے بھی کرواتے ہیں۔

## مزید دیکھیے
* جوتا
* چپل
* سینڈل
* ڈوری

## حوالہ جات

زمرہ:ویکی ڈیٹا سے مطابقت رکھنے والی مختصر تفصیل
مارواڑ

**مارواڑ**  یا **جودھ پور** جنوب مغربی بھارت کی ریاست راجستھان کا ایک علاقہ ہے۔ اس کا کچھ حصہ تھار ریگستان میں بھی پڑتا ہے۔ لفظ ‘مارو]] سنسکرت میں ریگستان کو کہتے ہیں۔ راجستھانی زبان میں ‘واڈ‘ کسی علاقہ کے کہا جاتا ہے۔ اس طرح ‘مارواڑ‘ کے معنی ‘ریگستان کا علاقہ‘ کے آتے ہیں۔

موجودہ دور میں مارواڑ میں باڑمیر ضلع، جالور ضلع، جودھ پور ضلع، ناگور ضلع، ضلع پالی اور سیکر شہر کے کچھ علاقے شامل ہیں۔ مارواڑ کے شمال میں جنگلہ دیش، شمال مشرق میں دھوندھر، مشرق میں اجمیر، جنوب مشرق میں میواڑ، جنوب میں گوڈواڑ، جنوب مغرب میں سندھ اور مغرب میں جیسلمیر کا علاقہ ہے۔

## جغرافیہ
1901ء میں ریاست مارواڑ کا کل رقبہ 93,424 مربع کلومیٹر تھا۔

میواڑ ریتیلی مسطح زمین ہے جو سلسہ کوہ ہمالیہ کے شمال مغرب میں واقع ہے۔ سلسلہ کوہ ہمالیہ صوبہ راجستھان میں شمال مغرب تا شمال مشرق کی جانب ہے۔ اراولی کے پہاڑ جنوب مغربی مانسونکی اکثر نمی جذب کر لیتے ہیں جو بھارت کی زیادہ تر بارش کی وجہ ہے۔ علاقہ میں سالانہ بارش بہت کم ہوتی ہے۔ بارش کا اوسط 10 تا 40 سینٹی میٹر ہے۔ علاقہ میں موسم گرما کا درجہ حرارت 48 تا 50 ڈگری سیلسیس ہے۔ جبکہ موسم سرما میں نقطہ جمود کی نوبت آجاتی ہے۔ شمال مغربی علاقہ کانٹے دار جنگل پر محیط ہے جبکہ باقی علاقہ صحرائے تھار کا حصہ ہے۔

مارواڑ علاقہ کی اہم ندی دریائے لونی ہے۔ لونی اجمیر سے شروع ہوتی ہے اور مارواڑ علاقہ میں جنوب مغرب کی جانب بہتی ہوئی گجرات کے کچھچھ میں گم ہو جاتی ہے۔ اس میں کچھ ذیلی ندیاں بھی ملتی ہے جو اراولی سے نکلتی ہیں۔ انہی ندیوں اور کنووں کے پانی سے علاقہ کے کھیت سیراب ہوتے ہیں۔

## تاریخ
[300px|تصغیر|[مہیندر گڑھ قلعہ۔]]
مشہور سیاح ہیون سانگ نے سلطنت راجستھان کو گجرات یا کوچالو کہا ہے۔ کوچالو پورے مارواڑ کو محیط تھا اور اسے چھٹی اور ساتویں صدی میں گوجر کے علاقہ کے طور پر جانا جاتا تھا۔ چھٹی صدی میں گوجر پراتیہار (راجپوت کی ایک نسل) نے میواڑ میں ایک حکومت قائم کی جس کا پایہ تخت جودھ پور سے 9 کلومیٹر دور منڈور تھا۔

## حوالہ جات

زمرہ:راجستھان کی نوابی ریاستیں
زمرہ:راجستھان کے خطے
زمرہ:ویکی ڈیٹا سے مطابقت رکھنے والی مختصر تفصیل
زمرہ:صحرائے تھر
زمرہ:جغرافیہ بھارت
زمرہ:1948ء کی تحلیلات
زمرہ:1838ء کی تاسیسات
زمرہ:جودھ پور
زمرہ:راجستھان
گالی گلوچ

**گالی گلوچ**  ایک سماج کو مشتعل کرنے والی زبان ہے، جس میں لعن طعن، ملامتی الفاظ، انتہا درجے گرانے والے الفاظ، رشتوں ناتوں کو یا ان کے حوالے سے برا بھلا کہنا یا عام الفاظ سے ماخوذ سوقیانہ معانی شامل ہو سکتے ہیں۔ ان معاملوں میں استعمال سے **گالی**، **گالی گلوچ**، **سوقیانہ** یا **عامیانہ زبان** کو ثقافت کے کچھ گوشوں کی جانب سے ناشائستہ، سخت گوئی یا مشتعل کرنے زبان سمجھا جا سکتا ہے۔ یہ خود کو یا کسی شے کو گراکر بیان کرنا ہو سکتا ہے یا اسے کسی بات کی جانب اپنے انتہائی سخت جذبات کا اظہار سمجھا جا سکتا ہے۔

کچھ قدیم اور ادبی پیرایوں سے "گالی گلوچ" کو ادب و احترام میں کمی کی علامت کے طور پر دیکھا گیا ہے، حصوصًا ان معاملات سے متعلق جنھیں مقدس سمجھا گیا ہے۔ اس سے مراد ایسی کوئی چیز ہو سکتی ہے جسے محترم سمجھا گیا ہے اور اسی طرح سے اس عمومی برتاؤ کے بارے میں جس میں اسی طرح کی بد احترامی یا مذہبی احترام کی پامالی شامل ہے۔

## گالی گلوچ کی عمومی قباحت
گالی گلوچ معاشرہ کے لیے ایک بڑی خطرناک برائی سمجھی گئی ہے ، اگر چیکہ بعض لوگوں کی عادت ہوتی ہے کہ معمولی معمولی ، ناگوار کاموں کی وجہ سے گالی گلوچ پر اتر آتے ہیں ۔ گالی دینا ان کی بری عادت ہوتی ہے اوراسی عادت میں اتنی دور تک چلے جاتے ہیں کہ بعض اوقات انتہائی فحش گالیاں ان کی زبان سے اور منھ سے نکلتی ہیں، لیکن ان کو احساس تک نہیں ہوتا۔ اس کی وجہ یہ ہے کہ عادت والا کام بڑی آسانی اور سہولت کے ساتھ ایسے لوگوں سے صادر ہوتا ہے ، اس کے لیے کسی تکلف کی ضرورت نہیں ہوتی ۔ یہ گالیاں ایسے لوگ اس لیے دیتے ہیں کہ اپنی انا کی تسکین کے ساتھ اپنے خیال میں دوسرے لوگوں کی مرمت اور علاج بھی اس گالی میں سمجھتے ہیں ۔ اگر گالی دینے والے کو جواب نہ ملے تو گالی دینے والا اس کو اپنی برتری سمجھتا ہے او راس کے نفس او رانا کو سکون حاصل ہو جاتا ہے ۔ ایسے لوگ دوسروں کو گالیاں ان کو تکلیف اور ایذا پہنچانے کے لیے دیتے ہیں ۔ بعض لوگ دوسروں کوایذا کی خاطرگالیاں تو نہیں دیتے، لیکن ان کی عادت کچھ ایسی بن گئی ہوتی ہے کہ گو یا گالی ان کی غذا ہے، بات بات میں اور عام گپ شپ میں ہر ایک کو گالی دے کر پکارتے ہیں۔ انسانی معاشرے میں گالی دینا بہت قبیح اور بری عادت ہے اس سے لوگوں کو ایذا رسانی ہوتی ہے اور بعض مرتبہ بد زبانی جنگ و جدال بلکہ کشت وقتال تک پہنچا دیتی ہے۔ گالیوں کا دینا مذہبی اور عام قدامت پسند حلقوں میں گناہ سمجھا گیا ہے۔ مذاہب عالم میں گالی دینے والا شروع سے جنت میں ڈاخل نہیں ہو گا یا نجات نہیں پائے گا، بلکہ اپنے گناہ کے برابر جہنم کا عذاب چکھے گا۔ 

## مزید دیکھیے
* ثقافت
* سماج
* زبان
* گفتگو

## حوالہ جات

زمرہ:احتساب
زمرہ:کلمۂ کفر
زمرہ:سینسرشپ
زمرہ:ویکی ڈیٹا سے مطابقت رکھنے والی مختصر تفصیل
زمرہ:دادا گیری
زمرہ:فحاشی
زمرہ:سماجی لسانیات
زمرہ:اصطلاحات
زمرہ:مذہبی زبان
زمرہ:ابلاغیات
راو جودھا

**راو جودھا** (28 مارچ 1416ء تا 6 اپریل 1489ء) منڈور (موجودہ ریاست راجستھان) کا حاکم تھا۔ وہ راٹھوڑ نسل کے حاکم راو رنمل کا بیٹا تھا۔ اس نے 1459ء میں جودھ پور بسایا تھا۔

## وراثت
راو رنمل نے 1427ء میں منڈور پر حکومت شروع کی۔ منڈور کے علاوہ اس نے رانا کمبھ کے والد موکل کی مدد کرنے کے لیے میواڑ کا انتظام و انصرام بھی اپنے ذمہ لے لیا۔ 1433ء میں چا چا اور میرا نامی دو بھائیوں نے موکل کا قتل کر دیا جس کی وجہ سے میواڑ کی سلطنت کا انتظام بکھرنے لگا لہذا راو رنمل نے رانا کمبھ کی طرف سے میواڑ کا مکمل انتظام اپنے ہاتھوں میں لے لیا۔

## ابتدائی ایام
رانا کمبھ نے راو جودھا کے والد راو رنمل کا قتل کر دیا اور راو جودھا اپنے آدمیوں کے ساتھ میواڑ سے نکل گیا۔ چتوڑ گڑھ سے نکلتے ہوئے راو جودھا کے ساتھ تقریباً 70 گھڑ سوار تھے۔ راستہ میں اسے کئی جگہوں پر لرائی کا سامنا کرنا پڑا اور اس کو شدید جانی نقصان ہوا۔ جب وہ منڈور پہنچا تب اس کے ساتھ محض 7 گھوڑسوار بچ گئے تھے۔ جودھا نے اپنی پوری طاقت جمع کرنا شرع کردی۔ وہ منڈور سے نکل گیا اور کسی طرح کہونی (موجودہ بیکانیر کا ایک گاؤں) پہنچ گیا۔ اس نے 15 برس تک منڈور کو دوبارہ حاصب کرنے کی کوشش کی۔ جودھا کو اس وقت امید کی کرن نظر آئی جب رانا کمبھ پت سلطان مالوہ اور گجرات نے بیک وقت حملہ کر دیا۔ جودھا نے منڈور پر ٹھاکر اور دیگر جاگیرداروں کی مدد سے اچانک حملہ کر دیا اور اسے فتح کر لیا۔ اس نے اس کے بعد چوکڑے، سوجت، میرتا، باہیروندا اور کوسنا کے علاقے فتح کیے۔ رانا کمبھ نے ان علاقوں کو واپس لینے بہت کوششیں کیں مگر ناکام رہا۔ بعد میں جودھا اور رانا نے اپنی مشترکہ دشمن مالوہ اور گجرات کے لوہا لینے لیے اپنے آپسی اختلافات ختم کرلئے۔

## وفات
راو جودھا کی وفات 6 اپریل 1489ء کو بعمر 73 ہوئی۔ اس کی موت کے بعد اس کے بیٹوں میں تاج کے لیے زبردست جنگ ہوئی بہر حال سو جا نے حکومت کی باگ ڈار سنبھالی اور حکومت کی۔

## حوالہ جات

زمرہ:1416ء کی پیدائشیں
زمرہ:1489ء کی وفیات
زمرہ:بھارتی بانیان شہر
زمرہ:پندرہویں صدی کے ہندوستانی بادشاہ
زمرہ:ویکی ڈیٹا سے مختلف مختصر وضاحت
زمرہ:تاریخ ہندوستان
زمرہ:تاریخ راجستھان
زمرہ:راجستھان کی شخصیات
سوقیانہ پن

**سوقیانہ پن** یا **عامیانہ پن**  ایک ایسی کیفیت ہے جس میں عام فہم، سخت گویانہ یا غیر نفیسانہ طرز عمل کا اظہار ہو۔ یہ بات کسی بھی زبان، بصری فن، سماجی طبقے یا توجہ خواہ سے متعلق ہو سکتی ہے۔ جان بیلے نے دعوٰی کیا ہے کہ اس اصطلاح کو کبھی خود کے حوالے سے نہیں کہا جا سکتا۔ اس کی وجہ یہ ہے کہ سوقیانہ پن میں ایک درجے کی نفاست ہوتی ہے جس کی وجہ سے وہ اپنے متعلقین کو سوقیانہ پن سے کسی ماوراء تجربے پر لے جاتا ہے۔

## استعمال کی مثالیں
O ذلیل و خوار و بے قدر الفاظ کا استعمال کرنا اور محاورۂ عوام لانا جس سے خواص پرہیز کریں۔جیسے شب براءت کی رات ، چاہ زم زم کا کنواں۔ ان استعمالات میں حقارت یا تحریفی اور تاویلی پہلو شامل کرنا۔ اسی طرح سے کسی اور مذہبی یا سماج میں مقدس سمجھی گئی بات کا اصل سے ہٹ کر استعمال سوقیانہ ہے۔

O غیر ثقہ ، سوقیانہ الفا ظ و مضامین کلام میں لانا، عوامیت اور رکاکت پیدا کرتا ہے اس سے کلام مبتذل ہوجاتا ہے۔ جیسے کہ کسی آدمی کے ذَکرَ کو کرکٹ کے بیٹ سے تشبیہ دینا۔ عورتوں کے عضو تناسل کو کنویں یا کان سے تشبیہ دینا، دودھ کی بوتل کا استعمال پستان کی طرف اشارہ کرنے کے لیے کرنا، وغیرہ۔

O سماج کے کسی فرقے یا گروہ کے لوگوں کو کسی جان دار، جانور یا پرندے سے تشبیہ دینا، ان کے لیے گرے ہوئے الفاظ کا استعمال کرنا۔ انگریزی زبان میں جدید طور پر سیاہ فام لوگوں کو بلیک کی بجائے نان وائٹ یا غیر سفید فام کہا جاتا ہے کیوں کہ سیاہ فام کہنا نسل پرستی کی اپنی ایک الگ داستان رکھتا ہے۔ اسی طرح اپاہج کا لفظ سوقیانہ سمجھا گیا اور اس کے لیے ایک متبادل مختلف طور پر قابل یا ڈیفرینٹلی ایبل متعارف کیا گیا ہے۔ اس کے علاوہ جدید طور پر انگریزی میں قحبہ گری کو اتنا برا نہیں سمجھا گیا ہے، کیونکہ یہ کئی ملکوں میں قانونًا جائز ہے۔ اسی وجہ سے کسی قحبہ یا فاحشہ کے لیے سابقہ حقارت آمیز الفاظ کی بجائے سیکس ورکر یا جنسی کارکن جیسے الفاظ استعمال کیے جا رہے ہیں۔ یہاں سابقًا استعمال کردہ اصطلاحات عملًا سوقیانہ استعمال کا مغربی دنیا میں حصہ بن چکے ہیں۔

## مزید دیکھیے
* گالی گلوچ

## حوالہ جات

زمرہ:جمالیات
زمرہ:زبان
زمرہ:مراسم اخلاق
زمرہ:ثقافتی تصورات
زمرہ:فحش نگاری
راو بیکا

**راو بیکا** (5 اگست 1438ء تا 17 جون 1504ء) نوابی ریاست اور موجودہ بیکانیر کا بانی ہے۔ وہ راجپوت نسل کی ایک شاخ راٹھوڑ کی نسل سے ہے۔ وہ نوابی ریاست اور موجودہ جودھ پور کے بانی اور حاکم راو جودھا کا بیٹا تھا۔

1465ء میں اپنے والد سے کچھ تنازع ہو گیا اور والد نے کچھ سکت کلمات کہ دیے جس سے خفا ہو کر راو بیکا نے میواڑ کو خیرباد کہا اور اپنا شہر، اپنی حکومت بنانے کا منصوبہ بنایا تاکہ باپ کی وراثت کا احسان نہ اٹھایا جائے۔ راو جودھا نے اپنے بیٹے کے عزم اور حوصلہ کی داد دی اور تعاون کا یقین دلایا جس کے بدلہ میں راو بیکا نے باپ کو یقین دلایا اور وعدہ کیا کہ وہ کبھی میواڑ کے لیے خطرہ نہیں بنے گا۔ باپ نے اسے خاندان کی کچھ شاہی لوازمات سے نوازا جن کی وجہ سے ایک نئی ریاست کے قیام کا جواز پیدا ہو جائے۔ بیکا کے ساتھ اس کے چچا راوت کنڈھال نے بھی مارواڑ کو ترک کیا تاکہ ایک نئی حکومت بسانے میں بیکا کی مدد کرے۔ کندھال نے بیکا کو راٹھوڑ جنگجووں کی ایک ٹکڑی دی جس میں 500 فوجی اور 100 سوار تھے۔ کندھال چاچا باد کا حاکم تھا۔ اس نے بیکا کو کچھ مشورے بھی دئے۔
میواڑ سے جنگلہ دیش کی جانب دوران سفر وہ دیش نوک پر رکا اور وہاں ایک کرنی ماتا سے ملا۔ ماتا نے اسے آشرواد دیا اور اس کے حق میں پیشن گوئی کی کہ اسے ضرور کامیابی ملے گی۔ ماتا کے آشرواد اور تعاون کے بعد بیکا کا حوصلہ بڑھ گیا اور اس نے جاٹ نسل کے راجا رجواڑون سے لرائی شروع کی اور جنگلہ دیش علاقہ سے سب کو نکال دیا۔ اس نے وہاں 1485ء میں ایک چھوٹا سال قلعہ تعمیر کیا جسے رتی گھاٹی کہا جاتا ہے۔ رتی گھاٹی موجودہ بیکانیر کے ایک باہری علاقہ میں واقع ہے۔

1488ء میں اس نے خود شہر کی تعمیر شروع کی۔ علاقہ میں نئی ابھرتی ہوئی طاقت کو دیکھ کر آس پاس کے بھاٹی نوابوں میں کھلبلی شروع ہو گئی۔ اس موقع پر کرنی ماتا نے راو بیکا کے ہاتھ مضبوط کرنا شروع کیے اور ایک اہم بھاٹی راو شیخا جو پوگل کا ایک طاقت ور بھاٹی تھا سے راو بیکا کی دوستی کرادی۔ راو شیخا کی بیٹی کی شادی کرنی ماتا کے کہنے پر راو بیکا سے کر دی گئی اور اس طرح راو بیکا کو راو شیخا کا تعاون حاصل ہو گیا۔

## حوالہ جات

زمرہ:1438ء کی پیدائشیں
زمرہ:1504ء کی وفیات
زمرہ:بھارتی بانیان شہر
زمرہ:پندرہویں صدی کی ہندوستانی شخصیات
زمرہ:بیکانیر کی شخصیات
زمرہ:ویکی ڈیٹا سے مختلف مختصر وضاحت
چپل

تصغیر|بائیں|چپلوں کی ایک تصویر
**چپل** ایک ہلکا پھلکا پاؤں کا پہناوا ہے جسے بہت ہی آسانی سے پاؤں میں ڈالا بھی جا سکتا ہے اور اتارا بھی جا سکتا ہے۔ دنیا بھر میں اسے ایک غیر رسمی پہناوا سمجھا جاتا ہے، اس لیے لوگ اکثر اسے گھروں میں نجی مقامات پر پہنتے ہیں۔  چپل ایک ہوا دار پہناوا بھی ہے۔ جوتوں کے بر عکس، جو بڑی حد تک بند ہوتے ہیں، چپلیں کافی کھلی اور کشادہ ہوا کرتی ہیں۔ چپل میں پکڑ صرف اس کی پٹیوں سے ہوتی ہے۔ چونکہ یہ ایک ہلکے پھلکے پہناوے کے زمرے میں آتی ہے، اس لیے یہ عام چلنے پھرنے میں تو معاون ہے، تاہم یہ دوڑنے اور بھاگنے میں کم معاون ہے کیوں کہ چپلیں زیادہ زور نہیں جھیل پاتی ہیں اور اندیشہ ہوتا ہے وہ زور سے چلنے کی وجہ سے ٹوٹ جائیں۔ چپل پہن کر چلنے اور جوتے پہن کر چلنے کی رفتار میں ایک بہت بڑا فرق رفتار کا بھی ہوتا ہے۔ جوتوں سے عام طور سے تیز چلا جا سکتا ہے۔ اس کے علاوہ دھول، گرد اور کیچڑ سے چپل میں جوتوں کے مقابلے کوئی تحفظ فراہم نہیں کرتی۔

حالاں کہ چپل کے غیر رسمی پہناوا ہے۔ تاہم بھارت میں کچھ مصور، موسیقار، سماجی کارکن اور کچھ دیگر مشاہیر اس کو عام کرتے پاجامے کے ساتھ پہن کر عوام میں سادگی اور اپنے عامی ہونے کا ثبوت دینے کی کوشش کرتے ہیں۔ یہ لوگ ہمیشہ چپل ہی پہنتے ہیں۔

## روایتی چپلیں
حالاں کہ جدید دور میں کئی نئی قسم کی چپلیں وجود مین آ چکی ہیں، پھر بھی کئی جگہوں پر روایتی طرز پر بھی تیاری اور قسمیں جاری ہیں۔ پاکستان کے صوبہ بلوچستان میں آباد مختلف بلوچ اور پشتون قبائل نے تیزی سے بدلتی دنیا میں بھی اپنی بہت سی روایات اور ثقافتی اشیا کو بڑی حد تک برقرار رکھا ہے جن میں ان کے پہناوے بھی شامل ہیں۔ان میں بلوچ قبائل کی ثقافت کی عکاس چپل (چوّٹ) بھی ہے جو کئی لحاظ سے منفرد ہے اور آج بھی وہی روایتی اور اپنے یگانہ طرز پر قائم ہے۔

## مزید دیکھیے
* جوتا
* پشاوری چپل

## حوالہ جات

زمرہ:پاپوش
زمرہ:جوتے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
کرنی ماتا

**کرنی ماتا** یا کرنی بائی یا ناری بائی (2 اکتوبر 1387ء تا 23 مارچ 1538ء) چرن قبیلہ کی ایک جنگجو عورت تھی جس کا مذہب ہندو تھا۔ وہ اپنے زمانہ میں بہت مشہور تھی۔ اسے شری کرنی جی مہاراج بھی کہا جاتا ہے۔ اس کے ماننے والے اسے درگا کا اوتار کہتے ہیں اس کی پوجا کرتے ہیں۔ وہ بیکانیر اور جودھ پور شاہی خاندانوں کی دیوی بھی ہے۔ اس کی زندگی بہت خوش حال تھی اور تا عمر لوگ اس کی عزت کرتے اور اس سے مشورہ کیا کرتے تھے۔ جودھ پور اور بیکانیر کے مہاراجاوں کی درخواست پر اس نے بیکانیر قلعہ اور مہیندر گڑھ قلعہ کی بنیاد رکھی۔ یہ دونوں علاقہ کے دو سب سے اہم قلعے تھے۔ اس کا سب سے مشہور مندر راجستھان کے بیکانیر کے قریب ایک گاؤں میں ہے۔ یہ مندر اس وقت بنایا گیا جب وہ پر اسرار طریقے سے اپنے گھر سے غائب ہو گئی۔ یہ مندر سفید چوہوں کے لیے بھی مشہور ہے۔ اس مندر کے سفید چوہوں کو مقدس مانا جاتا ہے اور مندر کے اندر ان کی حفاظت کا انتظام بھی کیا گیا ہے۔ اس کے علاوہ اس کا ایک اور مندر ہے جو اس کی زندگی میں ہی بن گیا تھا مگر وہاں اس کا مجسمہ، بت یا کوئی تصویر نہیں ہے۔ کرنی ماتا کو داڑھی والی ڈوکری بھی کہا جاتا ہے۔

## حالات زندگی
روایات کے مطابق کرنی ماتا ستیکھا گاؤں کے دیپوجی چرن کی اہلیہ تھی۔ بعد میں اس نے کہا کہ اسے اپنے شوہر یا ازدواجی زندگی میں کوئی دلچسپی نہیں ہے۔ شوہر نے ابتدا میں اس کی بات کو ہلکے میں لیا یہ سوچ کر کہ وقت آنے پر وہ سمجھ جائے گی اور سب ٹھیک ہو جائے گا مگر کرنی نے اپنی چھوٹی بہن گلاب سے اپنے شوہر کی شادی کردی اور خود تنہا رہنے لگی مگر زندگی بھر اسے شوہر کا تعاون حاصل رہا۔ اس کا شوہر 1454ء کو وفات پا گیا۔

## حوالہ جات

زمرہ:1387ء کی پیدائشیں
زمرہ:1538ء کی وفیات
زمرہ:تارک الدنیا شخصیات
زمرہ:راجھستان کے لوک دیوی و دیوتا
زمرہ:ہندو رشی
زمرہ:ضلع جودھ پور کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:مذہبی قائدین
زمرہ:کرامات دکھانے والی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندو لوک معبود
زمرہ:ہندو دیویاں
زمرہ:ماں دیویاں
زمرہ:شکتی مت
زمرہ:رشی
زمرہ:جنگ کی دیویاں
زمرہ:بچپن کی دیویاں
بھارتیا گرامین مہیلا سانگھ

**بھارتیہ گرامین مہیلا سانگھ** یا **بی جی ایم ایس** (دیہی خواتین بھارت کی قومی ایسوسی ایشن)، 1955 ء میں قائم ہوئی، یہ ایسوسی ایشن بھارت میں 14 ریاستوں اور مرکز کے علاقے میں سب سے زیادہ شاخوں کے ساتھ ایک غیر سیاسی اور غیر فرقہ وارانہ قومی تنظیم ہے۔   یہ دیہی خواتین کے لیے دنیا کی سب سے بڑی تنظیم ایسوسی ایٹ کنٹری ویمن آف دی ورلڈ (اے سی ڈبلیو ڈبلیو) سے وابستہ ہے ، جو اقوام متحدہ ، یونیسکو ، عالمی ادارہ صحت اور عالمی ادارہ محنت کا ایک مشاورتی ادارہ ہے ۔

بی جی ایم ایس کا ہدف خواتین ، بچوں ، بوڑھوں اور جزوی طور پر معذور افراد کی فلاح و بہبود ، ترقی اور بااختیار بنانا ہے۔ یہ سیکنڈری اسکولوں میں منشیات کے استعمال کے بارے میں آگاہی پروگرام چلانے کے لیے اقوام متحدہ مشن برائے منشیات و جرائم کے ساتھ کام کرتا ہے اور خواتین کے بااختیار بنانے اور تعلیم کے لیے اپنے علاقوں کے دیہاتوں میں مہیلا منڈلوں (خواتین کی مدد سے متعلق گروپوں) کی تشکیل کے لیے جانا جاتا ہے۔  

## بی جی ایم ایس سہولیات

### بچے
بچوں کی طبی امدا اور دانتوں کی دیکھ بھال ، کھانا ، لباس ، غیر نصابی سرگرمیاں اور تعلیم فراہم کی جاتی ہے۔ انھیں باتھ روم اور بیت الخلاء والے گھروں میں رکھا جاتا ہے اور ان کی حفاظت اور حفاظت کے لیے سی سی ٹی وی کیمروں کے ذریعے نگرانی کی جاتی ہے۔ 2009 میں ، بی جی ایم ایس کی بنگلور شاخ نے بچوں کے لیے انگریزی میڈیم اسکول (کرناٹک اسٹیٹ بورڈ) شروع کیا۔ اس اسکول ، جسے بی جی ایم ایس شیشوکج اسکول کے نام سے جانا جاتا ہے ، میں اٹھارہ سے زیادہ اساتذہ کے علاوہ ایک ہیڈمسٹریس ہے۔ بچوں کو 1 تا 10 درجات میں تقسیم کیا گیا ہے۔ ہر ہفتے پیر سے ہفتہ تک تمام طلبہ ریاضی ، انگریزی ، سائنس ، سماجی علوم ، کناڈا اور ہندی اور دیگر مضامین کی تعلیم حاصل کرتے ہیں۔ 

### بی جی ایم ایس کی کہانیاں
اسکول میں تعلیم حاصل کرنے والے بی جی ایم ایس میں زیادہ تر بچے مالی مسائل ، مناسب تعلیم کی کمی یا خاندانی پریشانیوں کی وجہ سے اپنے کنبے سے دور رہتے ہیں۔ پہلے بہت سے بچے بڑے خاندانوں کے ساتھ گاؤں میں رہتے تھے ، جن کے پاس اتنے پیسے نہیں ہوتے تھے کہ وہ پورے کنبہ کی کفالت کرسکیں۔ دیہات میں دستیاب تعلیم کافی نہیں تھی اور والدین نے بہتر تعلیم حاصل کرنے کے لیے اپنے بچوں کو بی جی ایم ایس بھیج دیا۔

### بے سہارا خواتین
بے سہارا خواتین کے لیے مختصر قیام گھر ان خواتین کے لیے ہے جو اپنے شوہروں ، سسرالیوں یا کسی اور کے ذریعہ شکار اور صدمے کا شکار ہوئیں یا بے گھر ہوئیں۔ بی جی ایم ایس میں ، انھیں اپنی مدد آپ کے لیے پیشہ ورانہ تربیت اور ملازمت فراہم کی جاتی ہے۔

### بزرگ خواتین
بزرگ خواتین ، جن کی دیکھ بھال کرنے کے لیے کوئی نہیں ہے ، ان کو بھی بی جی ایم ایس میں گھر میسر آ سکتا ہے۔ انھیں کھانے ، طبی اور تفریحی سہولیات مہیا کی گئیں ہیں۔

## شاخیں

* بھارتیہ گرامین مہیلا سانگھ ، ہریانہ (چندی گڑھ)
* بھارتیہ گرامین مہیلا سانگھ ، دہلی
* بھارتیہ گرامین مہیلا سانگھ ، کرناٹک (بنگلور)
* بھارتیہ گرامین مہیلا سانگھ ، مدھیہ پردیش ، (اندور) 
* بھارتیہ گرامین مہیلا سانگھ ، پنجاب (چندی گڑھ) 
* بھارتیہ گرامین مہیلا سانگھ ، مغربی بنگال

## حوالہ جات

* *رضاکارانہ تنظیمیں جو بچوں اور خواتین کے لیے کام کررہی ہیں: کچھ پروفائلز* ، بذریعہ میناکشی سوڈ ، نینا شکل ، الکا بترا۔ ریسورس سنٹر ان چلڈرن ، نیشنل انسٹی ٹیوٹ آف پبلک کوآپریشن اینڈ چائلڈ ڈویلپمنٹ ، 1992۔ *صفحہ 64* ۔

زمرہ:بھارت میں 1955ء کی تاسیسات
زمرہ:1955ء میں قائم ہونے والی تنظیمیں
زمرہ:بھارت میں یتیم خانے
زمرہ:بھارت میں قائم خواتین کی تنظیمیں
عبیداللہ خان

نائب ایڈمرل **عبیداللہ خان** (یا  **اے یو خان** ،  ) پاک بحریہ میں تین ستارہ  ایڈمرل تھا  اور بعد میں ایک بیوروکریٹ جس نے  1994-97 میں فرانس سے ''اگوسٹا 90 براوو'' کلاس آبدوز کے حصول اور ٹیکنالوجی منتقلی میں اہم کردار ادا کیا۔  

## سیرت
عبیداللہ خان 1940 میں ہندوستان میں پیدا ہوئے ، جو اب بھارت اور پاکستان کا حصہ ہیں  اور 1958 میں بحریہ میں ایس / نہیں کے ساتھ مڈشپ مین کی حیثیت سے کمیشن حاصل کیا تھا ۔  وہ کشمیری پٹھان نسل کے تھے جنھوں نے ہندوستان کی تقسیم اور 1947 میں ہندوستان کے ساتھ پہلی جنگ کے دوران نو سال کی عمر میں اپنے دونوں والدین کو کھو دیا تھا  اور وہ پرورش گاہ میں پلا بڑھاتھا۔  

بعد میں انھوں نے سب میرین کمانڈ میں شمولیت اختیار کی اور 1966-69 میں فرانس میں پی این ایس  میں تربیت حاصل کی۔  1971 میں ، لیفٹیننٹ سی ڈی آر۔ اے یو خان پی این ایس  سیکنڈ ان کمانڈ کی حیثیت سے خدمات انجام دے رہے  ، جب اسے بحیرہ عرب میں تعینات کیا گیا تھا ، اس نے 1971 میں ہندوستان کے ساتھ تیسری جنگ کے مغربی محاذ پر خدمات انجام دیں۔   لیفٹیننٹ فصیح بخاری کے ساتھ ، لیفٹیننٹ-سی ڈی آر۔ خان نے کنٹرول روم میں ہندوستانی جنگی جہازوں کے عین مطابق نقاط اور مقامات کی نشان دہی کرنے میں اہم کردار ادا کیا تھا جو بالآخر کیپٹن کی سربراہی میں آئی این ایس  کو ڈبو دیا تھا ۔ 

جنگ کے بعد ، لیفٹیننٹ سی ڈی آر خان کو انعام سے نوازا گیا تھا اور ان کو اسلام آباد میں جنگی علوم میں تربیت حاصل کرنے کی ہدایت کی گئی تھی۔ انھوں نے بعد ازاں جنگی علوم میں ایم ایس سی کی۔   

1980 کی دہائی میں ، کموڈور اے یو خان نے اسکواڈرن کو تاکتیکی کمانڈ میں اس کا آفیسر مقرر کیا ۔    خان کو بعد میں رائل نیوی کے لیے ایک نیول اتاشی کے طور پر منسلک کیا گیا تھا۔ ان کا تقررلندن برطانیہ کے پاکستان ہائی کمیشن میں کیا گیا تھیا۔   

2018 میں خان نے کراچی میں واقع آبدوز میوزیم ، پاکستان نیول میوزیم کا معائنہ کرتے ہوئے "1971 میں ہونے والے واقعات کی تعریف کرتے ہوئے  آبدوز کو اعزاز دینے کے لیے" کی تقریب میں بطور مہمان خصوصی شرکت کی۔   

## بھی دیکھو

* پاکستان نیوی 
* تقسیم ہند کے دوران یتیم خانے 

## حوالہ جات

زمرہ:بقید حیات شخصیات
زمرہ:2001ء کے نزاعات
زمرہ:ہلال امتیاز وصول کنندگان
زمرہ:ستارۂ امتیاز وصول کنندگان
زمرہ:پاک بحریہ کے امیرالبحر
زمرہ:1971ء پاک بھارت جنگ کی پاکستانی عسکری شخصیات
زمرہ:بھارت میں یتیم خانے
زمرہ:جموں و کشمیر کی شخصیات
زمرہ:کشمیری شخصیات
زمرہ:پشتون شخصیات
زمرہ:1940ء کی پیدائشیں
زمرہ:فرانسیسی سے اردو مترجمین
زمرہ:1939ء کی پیدائشیں
زمرہ:پشتون عسکری شخصیات
مرکز المعارف

**مرکز المعارف** ( ) ، ہندوستان میں ایک رضاکارانہ سماجی بہبود کی غیر سرکاری تنظیم ہے۔ یہ تنظیم معاشرے کے معاشی اور تعلیمی طور پر پسماندہ طبقے کی حمایت کرتی ہے۔  ہوجائ قصبے میں مقیم ، تنظیم آسام ، منی پور ، نئی دہلی ، دیوبند (یوپی) اور ممبئی میں واقع برانچ آفسوں کی مدد سے متعدد سرگرمیاں چلاتی ہے۔ 

## سرگرمیاں
مرکز المعارف ہوجائی اور ناگاون ضلع میں متعدد اسکول اور اسکالرشپ وقف چلا رہی ہے۔ جن میں سے کچھ درج ذیل ہیں:

* انگریزی میڈیم اسکول - 17 نمبر
* صنعتی تربیت گاہ
* محکمہ زراعت کے ماتحت کرشی وکاس مرکز
* یتیم خانے تعداد- 6
* میرٹ اسکالرشپس
* میڈیکل اور میرج ایڈ
* ہنگامی امداد اور بحالی
* کمپیوٹر اور پیشہ ورانہ تربیتی مراکز۔ 19
* صحت کی دیکھ بھال اور صفائی ستھرائی کے منصوبے
* پینے کے پانی کی فراہمی کی اسکیمیں
* سماجی جنگلات اور ماحولیات کو فروغ دینے کی اسکیمیں
* غریبوں ، بیواؤں اور مختلف قابل افراد کو ماہانہ امداد۔

## مستقبل کا منصوبہ
مرقز المعارف کے مستقبل کے منصوبے یہ ہیں:

* اعلی تعلیم کے لیے مرزاز نالج حب ،
* مرکز انسٹی ٹیوٹ برائے کمپیوٹر سائنس اینڈ انفارمیشن ٹیکنالوجی ،
* مرکز کینسر اسپتال ،
* مرکز یونانی میڈیکل کالج ،
* مرکز نے اپنایا گاؤں ،
* مرکز ماڈل گاؤں ،
* مختلف قابل افراد کے لیے مرکز بحالی مرکز ،
* مرکز اولڈ ایج ہوم۔

## حوالہ جات

## بیرونی روابط

* سرکاری ویب گاہ
* 2008 کا ہندوستانی مسلم میڈیا
* http://www.easterncrescent.in

## حوالہ جات

* http://www.islamicvoice.com/sep September.97/comm.htm
* http://www.indianmuslims.info/news/2008/jul/06/entrance_exams_diploma_english_madrasa_graduates.html
* http://www.intoislam.com/islam/Islamic/ ملکوں / انڈیا
* http://islamicvoice.com/May2007/CommuneRound-Up/؟ PHPSESSID = 731e6ee239994da62538bd0725
* http://www.thesouthasian.org/archives/2008/a_different_ulemarun_magazine.html

زمرہ:بھارت کی تعلیمی تنظیمیں
زمرہ:اسلامی تنظیمیں
زمرہ:بھارت کے خیراتی ادارہ جات
زمرہ:بھارت میں یتیم خانے
زمرہ:بھارت میں قائم اسلامی تنظیمیں
مکم مسلم یتیم خانہ

{Coord|11.321973|N|75.935386|E|type:edu|display=title}}

**مکم مسلم یتیم خانہ** ( **ایم ایم او** ) ایک تعلیمی ادارہ ہے جو 1956 میں قائم ہوا تھا جس میں 22 قیدی تھے۔ اب 28 ادارے ایم ایم او مینجمنٹ کے تحت کام کر رہے ہیں۔ اس نے سن 1982 اور 2008 میں مرکزی حکومت کا چائلڈ ویلفیئر کا قومی ایوارڈ جیتا تھا۔

ایم ایم او مغربی گھاٹ کی وادی میں ، مکم میں کالی کٹ شہر ، کیرالہ ، ہندوستان کے شمال مشرق میں تقریبا 35 کلومیٹر کے فاصلے پر واقع ہے۔

## تاریخ
ترقی پزیر ، چھوٹا سا قصبہ آج زندگی کے ساتھ چل رہا ہے جو بنیادی طور پر خوبصورت ایم ایم او کیمپس کے گرد گھومتا ہے۔ حیرت کی بات ہے کہ ، پورے ادارے کی ساکھ ، جو آج تقریبا ، 1200 چھوٹی جانوں کی پرورش کرتا ہے ، 1950 کی دہائی میں بزرگ آبا .داد موئی حاجی کی زیر صدارت ایک ہی خاندان (واائل خاندان) کو جاتا ہے۔ موئی حاجی ، اس کے بھائی اور ان کے بیٹوں کے پاس 16،000 ایکڑ اراضی تھی۔ انھوں نے ساگون کے درخت اگائے اور اس کی قیمتی لکڑی اور ہاتھیوں کا کاروبار کیا جنھیں مغربی گھاٹ کے پرتعیش جنگلات سے کاٹا گیا تھا۔

**وایلیل** خاندان کی انسان دوستی افسانوی تھی۔ بعد کی دہائیوں میں اس چھوٹے سے گاؤں اور اس کے آس پاس گرجا گھروں ، مندروں ، مساجد ، اسکولوں اور اسپتالوں کے لیے ان کی ملکیت کا بہت بڑا حصہ عطیہ کیا گیا تھا۔ اس طرح انھوں نے سب کی محبت اور احترام حاصل کیا۔ اس سے اس علاقے میں ہندوؤں اور مسلمانوں کے درمیان پائے جانے والے مضبوط برادرانہ تعلقات کا اظہار ہوتا ہے۔ یہ گاؤں میں دریائے اارووازین ہپوزہ کے کنارے آباد تھا جسے ملیالم کے ناول نگار ایس کے پٹاککڈ نے امر کر دیا ہے۔

## ایوارڈز اور کارنامے
اس یتیم خانے نے 1982 اور 2008 میں ملک کے مختلف مذاہب کے زیر انتظام مختلف اداروں کے ساتھ مقابلہ کرتے ہوئے ہندوستان کے صدر کی طرف سے "بہترین یتیم خانہ" کا قومی ایوارڈ جیتا تھا۔ یہ ایوارڈ قیدیوں کی تعلیم اور بحالی کے میدان میں یتیم خانے کی شراکت کو مدنظر رکھتے ہوئے دیا گیا ہے۔ 

محمد علی شہاب ، ایم ایم او کا ایک سپوت، سول سروسز امتحان میں کامیاب ہوا ہے اور اس نے 2011 میں آل انڈیا رینک 226 واں حاصل کیا ہے 

زمرہ:بھارت میں یتیم خانے
زمرہ:کیرلا میں اسلام
زمرہ:Articles using infobox university
بیکانیر کی تاریخ

بیکانیر بھارت کی ریاست راجستھان کا ایک علاقہ ہے جسے پہلے **جنگلہ دیش** کہا جاتا تھا۔ جنگلہ دیش میں موجودہ چار ضلعے شامل تھے؛ بیکانیر ضلع، چورو ضلع، شری گنگا نگر ضلع اور ہنومان گڑھ ضلع۔ اس کی سرحدیں جنوب میں مارواڑ اور جیسلمیر سے ملتی ہیں اور مشرق میں اجمیر-میواڑ سے ملتی ہیں۔

ریاست بیکانیر ایک نوابی ریاست تھی جس کی ابتدا 15ویں صدی میں ہوئی تھی۔ 1818ء میں اسے برطانیہ کا تعاون حاصل ہوا۔ آزادی کے بعد ریاست بیکانیر کو بھارت میں شامل کر لیا گیا۔

## ابتدائی تاریخ
15ویں صدی سے قبل بیکانیر ایک جنگی علاقہ تھا جہاں کانٹے دار جنگل تھے اسی لیے اسے جنگلہ دیش کہا جاتا تھا۔ 1488ء میں راو بیکا نے یہاں ایک شہر بسایا۔ وہ جودھ پور کے بانی اور راٹھوڑ نسل کے راجا مہاراجا راو جودھا کا بیٹا تھا اور اس نے شمالی راجستھان کے کئی شہر فتح کرلئے تھے۔ چونکہ وہ جودھا جا پہلا بیٹا تھا اس لیے اس نے اپنی باپ کی بادشاہ کو وراثت میں لینے کی بجائے خود اپنی بادشاہت قائم کرنے کا منصوبہ بنایا۔ لہذا اس نے جنگلہ دیش میں ایک شہر بیکانیر بسایا اور وہاں اپنی بادشاہت قائم کی۔ بیکانیر مکمل طور سے صحرائے تھار میں واقع تھا مگر اسے نخلستان بھی کہا جاتا تھا۔ یہ وسط ایشیا اور گجرات کے درمیان تجارت کے راستے میں پڑتا تھا اور یہاں پانی بھی موجود تھا۔ بیکا نے شہر کا نام اپنے نام پر رکھا اور یہاں 1478ء میں ایک قلہ تعمیر کیا جسے جنگہ قلعہ کہا جاتا تھا۔ اب یہ قلعہ تقریباً مسمار ہو چکا ہے۔

بیکا کے سو سال بعد بیکانیر کو اصل ترقی سلطنت کے چھٹے راجا رائے سنگھ جی نے دی۔ ان کی حکومت 1571ء تا 1611ء تھی۔ رائے سنگھ نے مغلیہ سلطنت کی ما تحتی قبول کرلی اور جلال الدین اکبر اور اس کے بیٹے نور الدین جہانگیر کے دربار میں اعلیٰ درجہ حاصل کیا۔ رائے سنگھ نے اپنی بہادری سے اپنی فوج کو منظم کیا اور کیے علاقے فتح کیے جس میں میواڑ کا علاقہ بھی شامل تھا۔ اس کی جنگی مہارت اور فتوحات کی وجہ سے مغل دربار میں اس کی عزت و اہمیت بڑھ گئی۔ اسے گجرات اور برہان پور کی جاگیر عطا ہوئی۔ ان علاقوں سے اسے کثیر مالی نفع ہوا اور اس نے چنتا منی درگ (قلعہ جونا گڑھ) تعمیر کیا جس کی اونچائی  ہے۔ ہو ماہر فن تعمیر تھا۔ اسے ادب اور فنون لطیفہ سے بھی دلچسپی تھی۔ اس نے اپنی صلاحیتوں کا مظاہرہ قلعہ جونا گڑھ میں کیا ہے۔

## حوالہ جات

زمرہ:پندرہویں صدی میں قائم ہونے والے ممالک اور علاقے
زمرہ:تاریخ بیکانیر
زمرہ:تاریخ راجستھان
زمرہ:راجستھان کی نوابی ریاستیں
زمرہ:ہندستان کی نوابی ریاستیں
وکٹوریہ میموریل ہوم

**وکٹوریہ میموریل ہوم** یا **یتیم خانہ وکٹوریہ** یا **وکٹوریل میموریل ہوم رہائشی ہائی اسکول** ایک تاریخی اسکول اور یتیم خانہ ہے جو ہندوستان کی ریاست تلنگانہ، حیدرآباد میں سرور نگر میں واقع ہے۔   یہ 70 ایکڑ کے ایک کیمپس میں واقع ہے۔

## تاریخ
محل سرور نگر ایک محل تھا جو 1901 میں چھٹے نظام میر محبوب علی خان کے لیے اس کے محل میں تعمیر کیا گیا تھا ، ،  لیکن بعد میں نظام نے اسے ملکہ وکٹوریہ کے نام سے ایک یتیم خانہ میں عطیہ کیا۔ 

## مشہور ثقافت
وکٹوریہ میموریل ہوم کو تلگو اور ہندی فلموں میں بطور ولن ڈین کے طور پر استعمال کیا جاتا ہے۔

## تنازع
اس اسکول کا اٹھارہ ایکڑ رقبہ مبینہ طور پر ممبئی کی ایک پارٹی کو غیر قانونی طور پر 450 کروڑ میں فروخت کیا گیا تھا۔ جب میڈیا نے لین دین کی اطلاع دی تو ، اسے منسوخ کر دیا گیا۔ 
&#x5B; *[[ویکیپیڈیا:حوالہ درکار|<span title="This claim needs references to reliable sources. (May 2013)">حوالہ کی ضرورت</span>]]* &#x5D;

## حوالہ جات

## بیرونی روابط

* وکٹوریہ میموریل ہوم پر بلاگ

زمرہ:1901ء میں مکمل ہونے والے مکانات
زمرہ:بھارت میں 1903ء کی تاسیسات
زمرہ:1903ء میں قائم ہونے والے تعلیمی ادارے
زمرہ:بھارت میں یتیم خانے
زمرہ:حیدر آباد، بھارت میں محلات
زمرہ:تلنگانہ کے اسکول کے نامکمل مضامین
زمرہ:ویکی ڈیٹا سے مختلف مختصر وضاحت
ہیمانگ بدانی

**ہیمانگ کمال بادانی** (پیدائش: 14 نومبر 1976ء) ایک سابق بھارتی کرکٹ کھلاڑی ہے جس نے ٹیسٹ کرکٹ اور ایک روزہ کرکٹ کھیل رکھی ہے۔

## مقامی کیریئر
انھوں نے چنئی سپر اسٹارز ٹیم کے لیے بھارتی متنازع کرکٹ لیگ انڈین کرکٹ لیگ میں ایک مدت کے لیے کھیلا جس کی وجہ سے ان پر میچ کھیلنے کی پابندی لگ گئی۔ لہذا ، اس دوران تمل ناڈو اور ہندوستان کے ساتھ مرکزی دھارے میں شامل کرکٹ کے لیے وہ نااہل رہا۔ 2007ء میں ، بڈانی نے انڈین کرکٹ لیگ کے لیے معاہدہ کیا۔ انھوں نے 2009ء میں آئی سی ایل چھوڑ دیا اور خود کو انڈین پریمیر لیگ ، ڈومیسٹک کرکٹ اور آئی سی ایل چھوڑنے کے ایک سال بعد ہندوستانی قومی کرکٹ ٹیم کے لیے انتخاب کے لیے دستیاب کر دیا۔ 27 جنوری 2010ء کو ، انھیں تمل ناڈو کے آل راؤنڈر سی گانپتی کے ساتھ چنئی سپر کنگز نے 2010ء انڈین پریمیر لیگ کے لیے منتخب کیا تھا لیکن ٹورنامنٹ کے کسی بھی میچ میں ان کا انتخاب نہیں کیا گیا تھا۔ وہ رنجی ٹرافی میں ودربھ کے لیے کھیلتے ہیں۔

### بین الاقوامی کیریئر
ہیمنگ بادانی ایک مڈل آرڈر بیٹسمین اور ایک چست فیلڈر ہے جس کی بین الاقوامی کرکٹ میں دو سال ٹھنڈے دماغ اور متضادیت کی خصوصیت کے ساتھ چرچا رہا۔23 برس کی عمر میں وہ بین الاقوامی کرکٹ میں آیا۔ اس کے کیرئیر کی سب سے بہترین کارکردگی 2001-02ء میں پونے میں آسٹریلیا کے خلاف حیرت انگیز طور پر سنچری تھی۔ اس کے بعد وہ فارم میں واپس نہ آ سکا اور دیگر نوجوانوں کو ٹیم میں شامل کر کے اسے اسکواڈ سے باہر کر دیا گیا۔ پھر بھی ، 2002-03ء کے رنجی فائنل میں ایک سنچری ، جس کے فورا بعد اے ٹیم کے نائب کپتان کی حیثیت سے انگلینڈ کے اچھے دورے کا مطلب تھا کہ وہ دوبارہ بین الاقوامی کرکٹ کھیلنے کے موقع کی تلاش میں تھے۔

### بین الاقوامی سنچری
ہیمانگ کی سنچریوں کی تفصیل درج ذیل ہے۔
### ایک روزہ سنچری

## بین الاقوامی ایوارڈ

### ایک روزہ بین الاقوامی کرکٹ

#### مین آف دی میچ ایوارڈ

## مزید دیکھیے
* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے ایک روزہ بین الاقوامی کرکٹ کھلاڑیوں کی فہرست

## حوالہ جات

## بیرونی روابط

* کریک انفو پلیئر پروفائل : ہیمنگ کمال بادانی
* ٹویٹر پروفائل
* 2007 انٹرویو 
* 2013 انٹرویو

زمرہ:چنائی سوپر کنگز کرکٹ کھلاڑی
زمرہ:بھارت کے ٹیسٹ کرکٹ کھلاڑی
زمرہ:بھارتی ایک روزہ کرکٹ کھلاڑی
زمرہ:بقید حیات شخصیات
زمرہ:1976ء کی پیدائشیں
زمرہ:بھارت کے کرکٹ کھلاڑی
زمرہ:چنائے کے کھلاڑی
زمرہ:ساؤتھ زون کے کرکٹ کھلاڑی
زمرہ:تمل ناڈو کرکٹ کھلاڑی
زمرہ:ہریانہ ٹیم کے کرکٹ کھلاڑی
زمرہ:انڈیا گرین کے کرکٹ کھلاڑی
زمرہ:راجستھان ٹیم کے کرکٹ کھلاڑی